section_heading: Otvoreni protivnik Katoličke Crkve
paragraph_text: Georges Clemenceau je u obiteljskome domu bio odgojen protiv Katoličke Crkve. Ustrajao je u tome raspoloženju sve do kraja te je i u oporbi i na vlasti bio poznat kao žestoki antiklerikalac, koji je Katoličkoj Crkvi nanio štetu. Između ostaloga je 1901. smislio i zakon o zabrani katoličkih redovničkih zajednica i samostana, dopustivši samo one koji su uspjeli dokazati da su "društveno koristni" po njegovoj mjeri. Trapistički opat Dom Jean-Baptiste (Gustave) Chautard (1858. – 1935.) iz Sept-Fonsa, u srednjoj Francuskoj, i sam dijete oca antiklerikalca, uspio je oprijeti mu se, ali je sa svojim redovnicima punih 14 godina bio stalno izložen raznim zlostavljanjima. Čak je bio bačen u tamnicu.